《代人上师垣生辰三首 其一》
宋代·仲并

玉带金鱼衮绣光，维垣一旦侍君王。垂绅庙堂调玉烛，能使天公时雨旸。

畴昔干戈岁屡歉，于今万室盈仓箱。天心人意若相语，问公何以回穹苍。

天恶人心二三德，公惟一德妙赞襄。夜半熟视璿霄象，紫微列宿相荧煌。

甘露醴泉不足瑞，但欲岁岁占农祥。物阜人嬉了无事，斯民击壤君垂裳。

时时公亦憩杰阁，万物欣欣春昼长。当时尹躬似今日，但欠昭回云汉章。

作者简介：约公元一一四七年前后在世]字弥性，江都（今江苏扬州）人。生卒年均不详，约宋高宗绍兴中前后在世。幼好学强记，其母尝屏其所观书，几上仅余台历一册，明旦默记，纤悉不误。高宗绍兴二年（一一三二）进士，调平江府学教授。五年，通判湖州。七年，以张浚荐召至阙，为秦桧所阻，出通判镇江府。十六年，为言者所劾，降二官（《建炎以来系年要录》卷一五五），自是闲退二十年。孝宗隆兴元年（一一六三），擢光禄丞，晚知蕲州。